Document ID: 31994R1055

KOMISSION ASETUS (EY) N:o 1055/94,
annettu 5 päivänä toukokuuta 1994,
öljysiementen viimeisen kylvöpäivän siirtämisestä tietyillä alueilla
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna asetuksella (ETY) N:o 232/94(2), ja erityisesti sen 12 artiklan,
sekä katsoo, että
komission asetuksen (ETY) N:o 2294/92(3), sellaisena kuin se on viimeksi muutettuna asetuksella (ETY) N:o 328/94(4), 2 artiklan 1 kohdan c alakohdassa vahvistetaan siksi määräpäiväksi, jonka jäsenvaltio voi vahvistaa öljysiemenalalla kylvöjä ja hakemusten jättämistä varten asetuksen (ETY) N:o 1765/92 11 artiklan 3 kohdan mukaisesti, 15 päivä toukokuuta,
ilmastollisista syistä tietyillä alueilla ei ennen edellä tarkoitettua määräpäivää voida kylvää tiettyjä öljysiemeniä asianmukaisissa maaperäolosuhteissa; asetuksen (ETY) N:o 1765/92 12 artiklan ensimmäisen alakohdan seitsemännen luetelmakohdan mukaisesti olisi säädettävä yksityiskohtaiset säännöt kyseisten eri öljykasvien viimeisen kylvöpäivän siirtämiseksi näillä alueilla; tämä siirtäminen ei kuitenkaan saa vaarantaa peltokasvien viljelijöiden tukijärjestelmän tehokkuutta eikä tähän järjestelmään liittyvien tarkastusten aikataulua; tähän mennessä saadun kokemuksen mukaan edellä mainituksi viimeiseksi kylvöpäiväksi olisi asianomaisilla alueilla vahvistettava 31 päivä toukokuuta,
tiettyjen öljykasvien viimeisen kylvöpäivän siirtäminen tietyillä alueilla ei ole riittävä syy muuttaa tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992 annetun neuvoston asetuksen (ETY) N:o 3508/92(5), sellaisena kuin se on muutettuna asetuksella (EY) N:o 165/94(6), 6 artiklan 2 kohdassa tarkoitettujen pinta-alatukia koskevien hakemusten jättöpäivää; asetuksen (ETY) N:o 2294/92 2 artiklan 2 kohdassa tarkoitettua kylvöä koskevaa vahvistusmenettelyä olisi kuitenkin yksinkertaistettava kaikin mahdollisin tavoin, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 2294/92 2 artiklan 1 kohdan c ja d alakohdassa tarkoitettujen öljykasvien viimeinen kylvöpäivä siirretään kyseistä markkinointivuotta edeltävän toukokuun 31 päivään tämän asetuksen liitteessä luetelluilla alueilla sijaitsevilla, jäsenvaltioiden määrittelemillä alueilla.
2 artikla
Jäljempänä sanotun rajoittamatta komission asetuksen (ETY) N:o 3887/92(7) säännösten soveltamista:
a) asetuksen (ETY) N:o 2294/92 2 artiklan 2 kohdassa tarkoitetun kylvöä koskevan vahvistuksen jättöpäiväksi vahvistetaan kyseistä markkinointivuotta edeltävän toukokuun 31 päivä;
b) jäsenvaltiot voivat ottaa käyttöön epäsuoran vahvistusmenettelyn, jonka mukaan tuottajan ilmoituksen puuttuminen vastaa kylvöä koskevaa vahvistusta. Tässä tapauksessa tuottajien, jotka eivät ole suorittaneet aiottuja kylvöjä, on ilmoitettava asiasta toimivaltaiselle viranomaiselle.
3 artikla
Jäsenvaltiot ilmoittava komissiolle 1 artiklan perusteella määrittelemänsä alueet ja tämän asetuksen soveltamiseksi toteuttamansa toimenpiteet viimeistään 13 päivänä toukokuuta 1994.
4 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä toukokuuta 1994.

Labels: 12
17
19
6